دئموکراسی میتینگی و ترکیه نین گله جه یی
البته بو میتینگه اسکیکلیلری گؤزدن آتماق اولماز. تورکیه نین بؤیوم میللی مجلیسینده اولان دؤردونجو پارتیا، خالقلارین دمکرات پارتیاسی، ه د پ، بو میتینگده ایشتیراک ائتمه میشدیر. بو طورلو حرکت لر تورکیه دمکراسی سینین آخسالتماسیندان و اونون حقوقی بیر آچیدان هر بیر سیاسی پارتیانی اؤز ایچینه آلماماسیندان خبروئریر.
بوگون دمکراسی میتینگی ایله تورکیه دئولت چیلیگی خالقین گئنیش دستگی ایله گوجلندی. آمما بو حاکمیتین گؤجلنمه معناسینا گلمز. باخمییاراق کی بوگون دمکراسی میتینگی کامو اویوندا آ ک پ نی گوجلن دیرمه ده جیددی بیر رول اویناییر. بو میتینگ دن سونرا طایب اردوغان نئجه اؤزون آپاراجاق دئیه جیددی سؤزقونوسودور.
بوگون تورکیه گوونسیزلیق دان و ائعتبارسیزلیق دا و هابله خاریجی سیاست ساحه سینده گرگینلیکده دیر. تورکیه نین ایچینده پولاریزاسیون و قوتبلاشماق بو اؤلگه نین ان اؤنملی سورونلاریندان بیری سایلیر. کورد بؤلگه لرینده ساواش تورکیه نین سیاسی گوجون سارسیلتماقدادیر. بوگونون اینانیلماز میتینگی یوخاریدا سیرالادیغیم قونولارا قیسسا زامان دا اولورسا بیر پرده چکدی. آمما بو سورونلار چؤزولمه دن و تورکیه حاکمیتی بیر نورماتیو دئمکراتیک و حقوقی دئولته فورمالاشماقدا حقیقتن سیخینتی دادیر.
اومید ائتمک اولور کی اردوغان تورکیه نین سون ایللرینین گرگین دالقالاریندان سونرا، بعضی غیردئمکراتیک سیاست لر، دینچی آخیمی دئولت آپاراتیندان گؤجله ندیرمک و هابئله مطبوعات ساحه سینده مونوپولیا سیاستینه سون قویماقلا و کورد سورونونا دئمکراتیک نورملارا اویقون بیر چؤزوم بولورسا... تورکیه نی آیدن و ایشیق گونلره گؤتوره بیلمه سینه آینانماق اولور.
20160807
azb_Arab azb_Arab azb_Arab azb_Arab azb_Arab unk